recursal/SuperWikiNEXT-32B huggingface dataset:
"**সি স মারগারি ড**" হলো ইংরেজি ভাষার একটি জনপ্রিয় শিশুতোষ ছড়া, লোকসঙ্গীত এবং খেলার তালে তালে গাওয়ার গান। ১৭৬৫ সালের আশেপাশে লন্ডন থেকে প্রকাশিত *মাদার গুজেজ মেলডি*-তে এই গানের আধুনিকতম সংস্করণের প্রথম আবির্ভাব দেখা যায়। এর রাউড লোকসঙ্গীত সূচক সংখ্যা ১৩০২৮।

গানের কথা ও সুর
---------------

গানের আধুনিকতম সংস্করণটি হলো:

See Saw Margery Daw,
Jacky shall have a new master;
Jacky shall earn but a penny a day,
Because he can't work any faster.
গানে জ্যাকি নামের জায়গায় প্রায়শই জনি বা জ্যাক ব্যবহার করতে শোনা যায়।

কবিতার সবচেয়ে পরিচিত সুরটি ১৮৭০ সালে সুরকার ও শিশুতোষ ছড়া সংগ্রাহক জেমস উইলিয়াম ইলিয়ট তার *ন্যাশনাল নার্সারি রাইমস অ্যান্ড নার্সারি সংস*-এ প্রথম রেকর্ড করেন।

অর্থ ও উৎস
----------

সি-স শিশুদের সবচেয়ে পুরনো খেলাগুলোর মধ্যে অন্যতম। খুব সাধারণ কাঠের গুঁড়ি দিয়ে এটি বানানো যায়। "সি স মারগারি ড" থেকে বোঝা যায় শিশুরা সি-স খেলতে খেলতে এই সঙ্গীতটিতে তাল মেলায়। *মারগারি ড* নামের কোনো ব্যক্তির অস্তত্ব ছিল বলে এখনও শনাক্ত করা যায়নি। তাই ধারণা করা হয় "সি-স" শব্দের সাথে মেলাতেই এর উৎপত্তি।

আদিতে গানটি করাতকলের শ্রমিকদের গান হয়ে থাকতে পারে বলে মনে করা হয়। যেসমস্ত করাত চালাতে দুইজন শ্রমিকের দরকার হয়, তেমন ক্ষেত্রে দুইজনে এই গানটি গাওয়া হয়ে থাকতে পারে। ১৬৪০ সালে রিচার্ড ব্রোম তার *দি অ্যান্টিপডস* নাটকে করাতশ্রমিকদের সাথে শব্দবন্ধ "see saw sacke a downe"-এর একটি সম্পর্ক দেখান। হাতল ধরে গাছের গুঁড়ির দুইপাশে বসে শিশুদের উঠানামার খেলাটি ১৭০০ সালের দিকে প্রথম সি-স নামে প্রিন্ট মিডিয়ায় আবির্ভূত হত।

ওপাই দম্পতির মতে "ড" (daw) দিয়ে সম্ভবত কোনো অলস লোককে বোঝানো হচ্ছে। আবার স্কাউটিংয়ে এই শব্দ একজন "অপরিচ্ছন্ন, কুৎসিত মহিলা"-কেও বুঝিয়ে থাকে, যার থেকে "মারগারি ড" শব্দটি এসেছে।

See-saw, Margery Daw,
Sold her bed and lay on the straw;
Sold her bed and lay upon hay
And pisky came and carried her away.
For wasn't she a dirty slut
To sell her bed and lie in the dirt?

তথ্যসূত্র
---------

1. 1 2 3 4 5  I. Opie and P. Opie, *The Oxford Dictionary of Nursery Rhymes* (Oxford University Press, 1951, 2nd edn. 1997), pp. 297-8.
2. ↑  J. J. Fuld, *The Book of World-Famous Music: Classical, Popular, and Folk* (Courier Dover Publications, 5th edn. 2000), আইএসবিএন ০৪৮৬৪১৪৭৫২, p. 502.

বহিঃসংযোগ
---------


ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
**সি স মার্গারি ড**

* See Saw Margery Daw MP3
* Traditional Children's Songs at H2G2
* Nonsense poetry, essay by George Orwell, including Margery Daw
সি এ এস নিবন্ধন নম্বর (CAS registry number) রাসায়নিক যৌগ, পলিমার, জীববিজ্ঞানের ধারাক্রম, মিশ্রণ এবং সংকর ধাতুসমূহের এক ধরনের নম্বর যা প্রত্যেকটির জন্য অনন্য। এই নম্বরকে **সি এ এস নম্বর** ও বলা হয়।

CAS এর পূর্ণ রূপ হচ্ছে **Chemical Abstracts Service** (কেমিক্যাল অ্যবস্ট্রাক্টস সার্ভিস) যা যুক্তরাষ্ট্রের বৃহৎ সংগঠন অ্যামেরিকান কেমিক্যাল সোসাইটির একটি বিভাগ। এই সংস্থাটি যেসকল রাসায়নিক পদার্থ লিটারেচারে অন্তর্ভুক্ত তাদের প্রত্যেকটির জন্য একটি পরিচিতি সূচক নির্ধারণ করে দেয়। মূলত রাসায়নিক পদার্থের তথ্যভান্ডার নিয়ন্ত্রণ সরলীকরণের জন্যই এই নম্বর দেয়ার প্রথা চালু হয় যেহেতু একউ পদার্থের অনেক নাম থাকে। বর্তমানে সবাই এই নম্বর দ্বারা বিভিন্ন পর্দ্থ সন্ধানের পদ্ধতির সাথে পরিচিত।

২০০৬ সালের ২৯ জুন তারিখ পর্যন্ত সি এ এস নিবন্ধিত পদার্থের সংখ্যা ছিল **২৮,৪৮২,১১৮** টি। প্রতি সপ্তাহে প্রায় ৫০,০০০ নতুন পদার্থ নিবন্ধিত হয়।

নম্বরের গড়ন
------------

আইসোমার, এনজাইম এবং মিশ্রণ
--------------------------

সন্ধান
------

আরও দেখুন
---------

* ই সি নম্বর
* ইন্টারন্যাশনাল কেমিক্যাল আইডেন্টিফায়ার
* এন এস সি নম্বর
* ইউ এন নম্বর

বহিঃসংযোগ
---------

* সি এ এস নিবন্ধিকরণের বর্ণনা
এনজিসি ৬৫৪৩, ক্যাট্‌স-আই নীহারিকা
**গ্রহ নীহারিকা** (ইংরেজি ভাষায়: Planetary nebula) এক বিশেষ ধরনের গ্যাসীয় নীহারিকা। যেসব তারার ভর কম, নির্দিষ্টভাবে বলতে গেলে যেসব তারার ভর সূর্যের ভরের ১.৪ গুণের কম তারা জীবনের অন্তিম দশায় শ্বেত বামন তারায় পরিণত হয়। শ্বেত বামন তারা হওয়ার ঠিক আগে তারাটি লোহিত দানব হিসেবে থাকে। এই লোহিত দানব তারাই তার বহির্ভাগ মহাকাশে নিক্ষেপ করে, আর অন্তর্ভাগ সংকুচিত হয়ে শ্বেত বামন গঠন করে। মহাকাশে নিক্ষিপ্ত ঐ গ্যাসই গ্রহ নীহারিকা গঠন করে।

নীহারিকার কেন্দ্রীয় শ্বেত বামন যে অতিবেগুনি রশ্মি নিঃসরণ করে তার প্রভাবে বহির্ভাগের গ্যাসগুলো আয়নিত হয়। এই আয়নগুলো যখন তাদের হারানো ইলেকট্রন ফিরে পায় তখন ফোটন নির্গত হয়। নিসৃত ফোটনের কারণেই নীহারিকা প্রজ্জ্বলিত হয়।

গ্রহ নীহারিকা পর্যবেক্ষণ বেশ গুরুত্বপূর্ণ। কারণ এরা আন্তঃনাক্ষত্রিক মাধ্যমে অনেক রাসায়নিক পদার্থ নিঃসরণ করে। তাই এদেরকে অধ্যয়ন করে ছায়াপথের রাসায়নিক গঠন ও বিবর্তন বিষয়ে ধারণা পাওয়া সম্ভব। এছাড়া অন্যান্য ছায়াপথগুলোতে গ্রহ নীহারিকা উজ্জ্বলতম বস্তুগুলোর মধ্যে অন্যতম। সুতরাং অন্য ছায়াপথের তথ্য লাভের ক্ষেত্রে এদের অবদান অনস্বীকার্য।

বহিঃসংযোগ
---------


উইকিমিডিয়া কমন্সে **গ্রহ নীহারিকা** সংক্রান্ত মিডিয়া রয়েছে।

* Entry in the Encyclopedia of Astrobiology, Astronomy, and Spaceflight
* Press release on recent observations of the Cat's Eye Nebula
* Planetary Nebulae  ওয়েব্যাক মেশিনে আর্কাইভকৃত ১৭ ডিসেম্বর ২০০৫ তারিখে, SEDS Messier Pages
* The first detection of magnetic fields in the central stars of four planetary nebulae
* WWW Search for Galactic Planetary Nebulae
* Planetary Nebulae - Information and amateur observations
হাংচৌ উপসাগরের মানচিত্র; সাথে হাংচৌ উপসাগর সেতু।
হাংচৌ উপসাগর সেতু
**হাংচৌ উপসাগর** (সরলীকৃত চীনা: 杭州湾; প্রথাগত চীনা: 杭州灣; ফিনিন: *Hángzhōu Wān*; হাংচৌ ভাষায়: Han-tsei uae) পূর্ব চীন সাগরের একটি খাঁড়ি। এটি গণচীনের চচিয়াং প্রদেশ এবং সাংহাই পৌরসভা দ্বারা বেষ্টিত। ছিয়েনথাং নদীটি এই উপসাগরে পতিত হয়েছে।

উপসাগরটি সাংহাইয়ের দক্ষিণে অবস্থিত। উপসাগরটির শেষ মাথায় হাংচৌ শহরটি অবস্থিত। হাংচৌ উপসাগরের অনেকগুলি ক্ষুদ্র ক্ষুদ্র দ্বীপ আছে, যেগুলিকে একত্রে চৌশান দ্বীপপুঞ্জ নামে ডাকা হয়।

হাংচৌ উপসাগরটি বিশ্বের সর্বোচ্চ জোয়ারকালীন জলোচ্ছ্বাসের কারণে বিখ্যাত, যার উচ্চতা প্রায় ৩০ ফুট বা ৯ মিটার উঁচু হতে পারে এবং যা ঘন্টায় প্রায় ৪০ কিলোমিটার বেগে অগ্রসর হতে পারে।

উপসাগরটির উপর দিয়ে হাংচৌ উপসাগর সেতুটি অতিক্রম করেছে। সেতুটি ২০০৮ সালের ১লা মে উদ্বোধন করা হয়। সেসময় এটি বিশ্বের ২য় বৃহত্তম সেতু ছিল। সেতুটির সুবাদে সাংহাই শহর থেকে চচিয়াং প্রদেশের পূর্বাংশের বিভিন্ন শহর পর্যন্ত যাত্রাপথের দৈর্ঘ্য ৮০ থেকে ৪০০ কিলোমিটার পর্যন্ত হ্রাস পায়।

সমগ্র উপসাগর এলাকাটিই অগভীর। এর গভীরতা সর্বোচ্চ ১৫ মিটার।

বহিঃসংযোগ
---------

* Zhejiang.gov.cn  ওয়েব্যাক মেশিনে আর্কাইভকৃত ২৯ নভেম্বর ২০০৬ তারিখে
গাঢ় সবুজ পেইন্টটি বিল্ডিংয়ের পুরো প্রস্থকে বোঝায়
কানাডার ব্রিটিশ কলম্বিয়ার ভ্যানকুভারের ৮-ওয়েস্ট পেন্ডার স্ট্রিটে অবস্থিত **স্যাম কে ভবন**টি গিনেস বুক অফ রেকর্ডস অনুসারে "বিশ্বের সবচেয়ে সংকীর্ণ বাণিজ্যিক ভবন"। 

 স্যাম কি বিল্ডিং এ কারারল এবং পেন্ডার স্ট্রিটস ভ্যানকুভারে
 ১৯১৭ সাল এর মানচিত্রটি বাজেয়াপ্ত হওয়ার আগে এবং পরে প্লটের মাত্রা দেখায়। অবশিষ্ট সম্পত্তিটিকে "বিএল অফ /" চিহ্নিত করা হয়েছে।
স্যাম কে সংস্থার মালিক ও ভ্যাঙ্কুভার চীনা টাউনের অন্যতম ধনী ব্যবসায়ী মি চ্যাং টয় ১৯০৩ সালে স্ট্যান্ডার্ড-আকারের একটি লট কিনেছিলেন। তবে ১৯১২ সালে ভ্যাঙ্কুভার পেন্ডার স্ট্রিটকে প্রশস্ত করা হয় এবং সম্পত্তিটির উপরের স্থলভাগের ২৪ ফুট (—.৩ মিটার) বাজেয়াপ্ত করা হয়। চ্যাং টয়ের পাশের প্রতিবেশী তাকে তার বাকি জমি কেনার প্রস্তাব করে কিন্তু চ্যাং টয় তা প্রত্যাখ্যান করে। কেউ তাকে বাজি ধরেছিল যে সে জমিটি কোনও কিছুর জন্য ব্যবহার করতে পারবে না। তারই জের ধরে ১৯১৩ সালে, স্থপতি ব্রাউন এবং গিলাম ৪'১১" পরিমাপে সরু, ইস্পাত কাঠামোযুক্ত ভবনের নিচের তল (স্টোরফ্রন্ট থেকে বিল্ডিংয়ের পিছন দিকে) নকশা করেছিলেন। এর বেসমেন্টটি ফুটপাথের নিচের দিকে একটু প্রসারিত যাতে মূলত পাবলিক স্নানাগারগুলি স্থাপন করা হয়েছিল। এর নিচতলাটি অফিস এবং দোকানগুলির জন্য ব্যবহৃত হত এবং শীর্ষ তলাটি বাসস্থানগুলির জন্য ব্যবহৃত হত।

ভবনের ঐতিহাসিক সংস্কারটি সোরেন রাসমুসেন ডিজাইন করেছিলেন যা ১৯৮৬ সালে এটি সম্পন্ন হয়েছিল। এটি বর্তমানে পর্যটকদের আকর্ষণ এবং একটি বীমা অফিস।

গিনেস বুক অফ রেকর্ডস অনুসারে এই বিল্ডিংটিকে বিশ্বের সবচেয়ে সংকীর্ণ বাণিজ্যিক ভবন হিসাবে বিবেচনা করা হয় এবং রিপলিস বিলিভ অর নটে ও এর কথা উল্লেখিত হয়েছিল। তবে সাম্প্রতিক বছরগুলিতে পিটসবার্গের "স্কিনি বিল্ডিং" দ্বারা এই ভবনটিকে চ্যালেঞ্জ জানানো হয়েছে। এই বিতর্কটি কেন্দ্র করে যে স্যাম কে বিল্ডিংয়ের প্রস্থ মেঝে থেকে তল পর্যন্ত পরিবর্তিত করা হয়। যা বিভিন্ন জায়গায় ৬ ফুট প্রশস্ত হয়। কিন্তু পিটসবার্গের "স্কিনি বিল্ডিং" সমস্ত মেঝেতে ৫ ফুট ২ ইঞ্চি চওড়া।

আরো দেখুন
---------

* স্পিট হাউস
* স্কিনি হাউজ

তথ্যসূত্র
---------

1. ↑  "Chinatown Vancouver, B.C. Sam Kee building images pictures photographs tourism"। *www.seechinatown.com*। ২০১৬-০৪-২৮ তারিখে মূল থেকে আর্কাইভ করা। সংগ্রহের তারিখ ২০১৬-০৭-১০।
2. ↑  Mellon, Steve. (May 30, 2004) *Pittsburgh Post-Gazette* *Here in Downtown.* Section: Lifestyle; Page F9.
3. ↑  City of Vancouver website - Heritage Walks
4. ↑  Mellon, Steve (৩০ মে ২০০৪)। "Here: In Downtown"। *Pittsburgh Post-Gazette*। ৫ ফেব্রুয়ারি ২০১০ তারিখে মূল থেকে আর্কাইভ করা।
5. ↑  O'Driscoll, Bill (August 29, 2007) Pittsburgh City Paper *A unique Downtown art project holds its final show.* Volume 17; Issue 35; Page 40.
**নেঘেরিটিং শিবদৌল** আসামের গোলাঘাট জেলার অন্তর্গত দেরগাঁও শহর থেকে পূর্বদিকে ছয় কি.মি. মত ভিতরে সুন্দর প্রাকৃতিক পরিবেশের মধ্যে অবস্থিত। নেঘেরিটিং শিবদৌল দু'শ বছরেরও অধিক পুরানো বলে অনুমান করা হয়। তিনকুড়ি পনেরোটা পাথরের সিড়ি উঠে গিয়ে প্রায় বিশ গজ সিড়ি পার হয়ে ক্রমান্বয়ে ওপরে উঠে যাওয়া বাট অতিক্রম করে মন্দিরের লোহার গেটটি পাওয়া যায়। গেট থেকে একশ গজ গেলেই মন্দিরের বাটসোরা পাওয়া যায়। চৌহদ্দির দশবিঘা জায়গার মধ্যে মন্দিরটি অবস্থিত।

ইতিহাস
------

আহোম রাজবংশের রাজা প্রতাপ সিংহ বা চুচেংফা দেরগাঁওয়ের মন্দির তৈরির আগে দেরগাঁওয়ের গেলাবিল নদীর কাছে মহাদেবের একটি মন্দির তৈরি হয়েছিল। এই দেবালয়টি নদীর জল গ্রাস করার পর ১৬৮৭ শকে (ইংরাজী ১৭৬৫ সালে) রাজা রাজেশ্বর সিংহ মন্দিরটি নেঘেরিটিং নামক গিরি শিখরে তৈরি করেন । প্রবাদ মতে, টিলাটির উপর নেঘেরি সরাইয়ের খোরোং ছিল বলে এর নাম *নেঘেরিটিং* রাখা হয়। দেরগাঁওয়ের শিবদৌলের ঐতিহ্যপূর্ণ বৈশিষ্ট্য ছিল দেবদাসী নৃত্য। এসময়ে এই নৃত্য দেখতে বহু দূরদূরান্ত থেকে মানুষ আসত। এই নৃত্য পটিয়সীদেরকে "নটী" বলা হত। নটীরা নৃত্য করার জন্য মাথার ওপরের মধ্যভাগে বড় করে খোঁপা বাঁধত, একে "নেঘেরী খোঁপা" বলা হত। চিনাতলার নটের কন্যা ফুলমতী দেরগাঁওয়ের নটী ছিলেন। ফুলমতীর নৃত্যে সন্তুষ্ট হয়ে রাজা শিবসিংহ তাকে রাজকারেং-এ নিয়ে এসে ফুলেশ্বরী কুঁয়রী ও প্রমথেশ্বরী নাম দেন। বররাজা উপাধি প্রদানের মাধ্যমে তাকে আসামের রানী করেছিলেন।

বৈশিষ্ট্য
---------

নেঘেরিটিং শিবদৌল এবং দৌলের গায়ে থাকা কয়েকটি ভাস্কর্যের ছবি।
চ্যাপ্টা ইট দিয়ে তৈরি কর্দৈশিরীয়া নেঘেরিটিং শিবদৌল আহোম যুগের কারুকার্য্যের এক সুন্দর নির্দশন। দৌল সমূহের বাইরে থাকা নানা ধরনের মূর্তি বর্তমানে লোপ পেয়েছে। বড় দৌলটির চারদিকে চারটি দৌল আছে। প্রতিটি দৌলের একটি আগসোরা আছে। মূল দৌলে বাণলিঙ্গ প্রতিষ্ঠা করা হয়েছে। এই লিংগটির আকার প্রায় ৩ ফুট। বাকীগুলিতে গণেশ, বিষ্ণু, দুর্গা এবং সূর্য দেবতার বিগ্রহ আছে। দেরগাঁওয়ের শিবদৌলের প্রতি আহোম রাজবংশের অসীম ভক্তি ছিল। তাঁরা পূজার নির্মালি নিয়ে এসে আহার গ্রহণ করতেন। এর জন্য দেরগাঁও থেকে রাজধানী রংপুর পর্যন্ত ‘বরআলি’ নামের এটি ছোট পথ ছিল। দৌলের প্রধান ঠাকুরকে "বরঠাকুর" বলা হত। বর্তমান দেরগাঁও শিবদৌলের পূজারী ব্রাহ্মণদের বেশিরভাগই আহোম যুগে ভাটির দিক থেকে আসা। অনুমান করা হয় যে, প্রাকৃতিক দুর্যোগের জন্য এবং প্রাচীন মন্দিরসমূহ ধ্বংস হয়ে যাওয়ায় রাজবাড়ির পৃষ্ঠপোষকতা না পাওয়ায় ব্রাহ্মণ পূজারীগণ অন্যস্থানে চলে যান বা তাঁরা বৃত্তি বন্ধ করে দেন। তখন রাজা প্রতাপ সিংহ ভূধর আগমাচার্য্যকে নতুন পূজারী হিসাবে আনতে বাধ্য হয়েছিলেন। সেই আগমাচার্য্যের বংশধররা এখনও নেঘেরিটিং দৌলের সেবায় আছেন।

তথ্যসূত্র
---------

1. ↑  "Thousands throng Negheriting Shivadol"। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ January 07, 2012।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "Negheriting Shiva Doul"। সংগ্রহের তারিখ January 07, 2012।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
Topographical map showing the supposed location of Sandy Island
**স্যান্ডি আইল্যান্ড** দক্ষিণ প্রশান্ত মহাসাগরের বুকে একটি লম্বাটে দ্বীপ যার কোনো অস্তিত্ব নেই। সম্প্রতি অস্ট্রেলিয়ার গবেষকেরা এ দ্বীপটির খোঁজে বের হয়ে একরাশ হতাশা নিয়ে ফিরেছেন। গুগল ম্যাপে অস্ট্রেলিয়া ও ফ্রেঞ্চ শাসিত নিউ ক্যালেডোনিয়ার সমুদ্রসীমায় এ দ্বীপটির অবস্থান নির্দেশ করা হলেও গবেষকেরা জানিয়েছেন, দক্ষিণ প্রশান্ত মহাসাগরে স্যান্ডি দ্বীপের কোনো অস্তিত্বই নেই। মানচিত্রে যেখানে এ দ্বীপটির অবস্থান চিহ্নিত করা হয়েছে, সেখানে কোরাল সাগরের নীল জলরাশি খেলা করছে।

বিবিসির খবর
-----------

বিবিসি অনলাইনের খবরে বলা হয়েছে, সিডনি বিশ্ববিদ্যালয়ের গবেষকেরা সম্প্রতি স্যান্ডি দ্বীপের খোঁজে বেরিয়েছিলেন। সেখানে গিয়ে তারা দেখেন, যেখানে স্যান্ডি দ্বীপটি থাকার কথা, সেখানটায় সাড়ে চার হাজার ফুটের বেশি গভীর পানি।বিবিসি আরও জানিয়েছে, অদৃশ্য স্যান্ডি দ্বীপের খোঁজে এখন অনেক রোমাঞ্চপ্রত্যাশী আগ্রহ দেখাচ্ছেন।

Bathymetric and topographic map of New Caledonia and Vanuatu, Oceania.
অস্ট্রেলিয়ার বেশ কয়েকটি সংবাদপত্রে বলা হয়েছে, স্যান্ডি দ্বীপটির যদি অস্তিত্ব থাকে, তবে তা নিউ ক্যালেডোনিয়ার সমুদ্রসীমার মধ্যে থাকতে পারে। তবে ফ্রান্সের সরকারি মানচিত্রে তার উল্লেখ নেই।

গবেষকদের বক্তব্য
----------------

গবেষকরা বলছেন, দ্বীপটি কীভাবে মানচিত্রে স্থান পেল, সে ব্যাপারে তথ্য নেই। তাই অদৃশ্য এ দ্বীপটির বিষয়ে আরও গবেষণা চালানো হবে।অস্ট্রেলিয়ার গবেষকেরা এ প্রসঙ্গে বলেন, 'বৈজ্ঞানিক মানচিত্র ও গুগল আর্থে এ দ্বীপটির অস্তিত্ব ভুল করে দেখানো হতে পারে। যার পুনরাবৃত্তি ঘটেছে বছরের পর বছর।

গুগলের খবর
----------

এদিকে গুগল কর্তৃপক্ষ জানিয়েছে, গুগল ম্যাপ তৈরির সময় বিভিন্ন সূত্রের সঙ্গে কথা বলে ও পরামর্শ নিয়ে তবেই এ ম্যাপ তৈরি করা হয়েছে। তবে পৃথিবীতে অনেক কিছুই দ্রুত পরিবর্তিত হচ্ছে। তাই অনেক কিছু আড়াল হয়ে যেতে পারে।

Blank administrative map of the territorial collectivity of New Caledonia, France, for geo-location purpose.

তথ্যসূত্র
---------

1. 1 2 3 4  *অদৃশ্য দ্বীপ!(ভিডিও)  ওয়েব্যাক মেশিনে আর্কাইভকৃত ২০১৩-১২-৩০ তারিখে*,অনলাইন ডেস্ক, দৈনিক প্রথম আলো। ঢাকা থেকে প্রকাশের তারিখ: ২৩-১১-২০১২ খ্রিস্টাব্দ।
2. 1 2 3 4  *দক্ষিণ প্রশান্ত মহাসাগরীয় দ্বীপের ‘অস্তিত্ব নেই’[*স্থায়ীভাবে অকার্যকর সংযোগ*]*,বিডিনিউজ টোয়েন্টিফোর ডটকম। ঢাকা থেকে প্রকাশের তারিখ: ২২-১১-২০১২ খ্রিস্টাব্দ।
3. 1 2 3 4  *দক্ষিণ প্রশান্ত মহাসাগরীয় দ্বীপের অস্তিত্ব নেই[*স্থায়ীভাবে অকার্যকর সংযোগ*]*, ডেসটিনি ডেস্ক। ঢাকা থেকে প্রকাশের তারিখ: ২৪-১১-২০১২ খ্রিস্টাব্দ।

বহিঃসংযোগ
---------

* Maps of Sandy Island through history, tumblr.com
**সরমংলা ইকোপার্ক** রাজশাহী জেলার গোদাগাড়ী উপজেলায় অবস্থিত একটি বিনোদন কেন্দ্র। উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।

ইতিহাস
------

রাজশাহী জেলার গোদাগাড়ী উপজেলায় অবস্থিত সরমংলা ইকো পার্কটি ২০০৩ সালের দিকে বরেন্দ্র বহুমুখী উন্নয়ন কর্তৃপক্ষের উদ্যোগে উপজেলার নিত্যনন্দপুর থেকে হরিশংকরপুর পর্যন্ত ২৭ কিলোমিটার খাঁড়ি খনন করার পর খাঁড়ির দুই পাড়ে বিভিন্ন ফলজ ও বনজ গাছের চারা রোপণ করা হয়। গাছের মধ্যে দিয়ে তৈরি করা হয় সরু রাস্তা। আর খাঁড়ির মূল কেন্দ্র হিসেবে পরিচিত সরমংলায় বিশেষভাবে মাঠ তৈরি করে ফুলের বাগান ও বসার জন্য বেঞ্চ তৈরি করা হয়।

অবকাঠামো
--------

খাঁড়ির লেকের পার্শ্বে বেঞ্চে বসে বেড়াতে আসা লোকজন সবুজের সমাহার ও পদ্মানদী থেকে পাইপের মাধ্যমে পানি আসার দৃশ্য উপভোগ করে থাকেন। এছাড়াও নৌকায় চড়ে খাঁড়ির এপার থেকে ওপার যাওয়া-আসা করা যায়। খাঁড়ির দুইদিকে তাকালে দেখা যায় বিশাল ফসলের মাঠ। ধান ও শাকসব্জির ফসল চাষ হলেও মনে হবে শুধু সবুজেরই সমাহার। এতটাই সবুজে ভরা যে সরমংলা এলাকাকে পর্যটকেরা গ্রীন হাউস হিসেবে অবহিত করে থাকে। সরমংলায় পানি, টয়লেট ও রান্না করার জন্য চুলা ব্যবহার করার জন্য আছে সুব্যবস্থা।

অবস্থান:
--------

গোদাগাড়ী উপজেলার গোদাগাড়ী সদর ইউনিয়নে অবস্থিত। উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।

যেভাবে যাবেন
------------

উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।

তথ্যসূত্র
---------

1. ↑  "Prothom Alo - Most popular bangla daily newspaper"। ১২ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ মে ২০১৬।
2. ↑  "সরমংলা ইকোপার্ক"। ২১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৯ মে ২০১৬।
3. ↑  "গোদাগাড়ী অটো মালিক-শ্রমিক সমিতির বার্ষিক বনভোজন"। *Chapaibarta*। সংগ্রহের তারিখ ২৯ মে ২০১৬। [*স্থায়ীভাবে অকার্যকর সংযোগ*]
বন্য পক্ষী সংরক্ষণ ও পক্ষী নিরীক্ষণের ওপর নেচার্স বেকনের আয়োজন করা এক অনুষ্ঠান
**নেচার্স বেকন**  (ইংরেজি) হল উত্তর পূর্ব ভারতের একটি বেসরকারী প্রকৃতিপ্রেমী সংগঠন। ১৯৮২ সালে সামাজিক উদ্যোগ সংস্থা অশোকের সদস্য সৌম্যদ্বীপ দত্ত নেচার্স বেকনের প্রতিষ্ঠা করেন ও ১৯৯১ সালে সংগঠনটি ভারতের রেজিষ্ট্রার অফ সোসাইটীজ এক্ট বা সমিতি পঞ্জীকরণ আইনের অধীনে পঞ্জীয়ণ লাভ করে। সংগঠনটির মুখ্য কার্যালয় ধুবুরীতে অবস্থিত। আরম্ভ থেকেই নেচার্স বেকন বন্যপ্রাণী সংরক্ষণ, এই বিষয়ে সজাগতা সৃষ্টি, পরিবেশ শিক্ষা, বৈজ্ঞানিক গবেষণা ও তথ্যসজ্জা, ও উত্তর-পূর্ব ভারতের আর্থ-সামাজিক উন্নয়নর জন্য প্রচেষ্টা চালিয়ে আসছে।

উদ্দেশ্যসমূহ
------------

* জনতার সহযোগীতায় অরণ্য ও বন্যপ্রাণীর সংরক্ষণ
* বনানীকরণ ও জৈব-বৈচিত্র সংরক্ষণের সাথে অরণ্যের নিকটবর্তী গ্রামসমূহের কৃষকদের পরম্পরাগত শাকসবজি চাষ করতে উৎসাহ প্রদান
* সাধারণ লোকের মধ্যে পরিবেশ সম্পর্কে সজাগতা গড়ে তোলা
* শিক্ষার্থীদের পরিবেশ শিক্ষা দেয়ার সাথে পরিবেশ সংরক্ষণ কাজের জন্য প্রশিক্ষিত করে গড়ে তোলা
* সামাজিক ন্যায়বিচারের জন্য কাজ করা

নেচার্স বেকনের একটি প’ষ্টার

লক্ষ্য
------

"নেচার্স বেকনের লক্ষ্য হল জনগণের লাভার্থে জনগণের সহযোগিতায় বন্যপ্রাণী, উদ্ভিদ ও এঁদের বাসস্থানসমূহের সংরক্ষণ, সুরক্ষা আর পরিবর্দ্ধন।" ("The mission of Nature's Beckon is working with the people to conserve, protect and increase wildlife, plants and their habitats for the continuing benefit of the people.")

উল্লেখনীয় সফলতা
----------------

*নেচার্স বেকন* ধুবুরী জিলার চক্রশীলা অভয়ারণ্য সোণালী বান্দরএর অবস্থিতি দাবী করে। চক্রশীলাকে অভয়ারণ্যের মর্যাদা প্রদান করাতে প্রকৃতিপ্রেমী সংগঠনটি মুখ্য ভূমিকা গ্রহণ করে। এরপরও উত্তর-পূর্ব ভারতের বিভিন্ন অরণ্যাঞ্চল ও জলাভূমিতে ভালেকেইবিধ লুপ্তপ্রায় জীব-জন্তু চিনাক্ত করার লগতে এনে বন্যপ্রাণীসমূহের সংরক্ষণে সংস্থাটি অগ্রণী ভূমিকা নিয়ে আসছে।

গ্রন্থ প্রকাশ
-------------

নেচার্স বেকন-এর সদস্যসমূহ রচনা করা ও রাষ্ট্রীয় তথা আন্তর্জাতিক প্রেক্ষাপটে উপস্থাপন করা ইংরাজী ও অসমীয়া ভাষার কয়েকটি গ্রন্থ, গবেষণা পত্র, ও প্রবন্ধ প্রকাশ করেছে।

নেচার্স বেকনের গ্রন্থসমূহ:

| গ্রন্থের নাম | লেখক | ভাষা |
| --- | --- | --- |
| **Chakrashila Wildlife Sanctuary**  | সৌম্যদ্বীপ দত্ত, মৃদুপবন ফুকন | ইংরাজী |
| অসমর অভয়ারণ্য ও রাষ্ট্রীয় উদ্যান | সৌম্যদ্বীপ দত্ত, মৃদুপবন ফুকন | অসমীয়া |
| অরণ্যর ছাঁ পোহর | সৌম্যদ্বীপ দত্ত | অসমীয়া |
| প্রকৃতি ও আমি | দেবেন্দ্রনাথ শর্মা | অসমীয়া |
| ধনেশ | বিকাশ বরদলৈ, তুষার শইকীয়া | অসমীয়া |
| অসমর প্রাইমেট | সৌম্যদ্বীপ দত্ত | অসমীয়া |
| প্রসঙ্গ প্রকৃতি | রূপম বরুবা | অসমীয়া |
| উদ্‌গীরণ | সৌম্যদ্বীপ দত্ত | অসমীয়া |
| প্রতিবাদ ও প্রত্যাশা | সৌম্যদ্বীপ দত্ত | অসমীয়া |

তথ্যসূত্র
---------

1. ↑  "Ashoka International Website"। ১১ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৬।
2. ↑  "Nature's Beckon Homepage"। ২১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৬।
3. ↑  "Authority involved in illegal wildlife trade: Nature's Beckon; *Assam Times*, India, 05 Feb. 2008."। ২০ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৬।
4. 1 2  "Achievements and activities of Nature's Beckon"। ১৬ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৬।
**কাস্পিয়ান বাঘ** বিভিন্ন নামে পরিচিত যেমন, **পারস্য বাঘ**, **তুরানিয়ান বাঘ**, **মাজান্দারান বাঘ** অথবা **হ্যারিকেনীয়ান বাঘ**। ককেশাস, ইরাক, আফগানিস্তান, তুরস্ক, মঙ্গোলিয়া, কাজাখস্তান, কিরগিজিস্তান, তাজিকিস্তান, তুর্কমেনিস্তান, ইরান ও সোভিয়েত ইউনিয়নের দক্ষিণ প্রদেশে দেখা যেত। এখন এই বাঘের অস্তিত্ব সন্দেহজনক। ১৯৫০ সালে এই বাঘকে বিলুপ্ত ঘোষণা করার পরও এই বাঘের দেখা পাওয়া গেছে বলে জানা যায়। বিশেষত তুরস্কদেশে ১৯৯০ সালে অবধি এই বাঘের শিকার হয়েছে বলে জানা যায়। সাইবেরিয়ার বাঘ ও এই বাঘের জিনবৈচিত্রে সামান্য ভিন্নতা রয়েছে। মনে করা নিকট অতীতে এই জীব সাইবেরিয়ার বাঘ থেকে স্বতন্ত্র প্রজাতি রুপে আবির্ভূত হয়েছে।

আকার
----

এই বাঘ আকারে সাইবেরিয়ার বাঘ এর মত বা একটু বড় ছিল।এই বাঘের স্ত্রীটির আকার ছিলো ৮১-৯৫ সে.মি.এবং পুরুষটির আকার ছিলো ৯০-১১০ সে.মি.।এই বাঘের পুরুষটির ওজন ছিলো ২০০-২৪০ কেজি এবং স্ত্রীটির ওজন ছিলো ১৭০-২১০ কেজি।

খাদ্য
-----

অন্যান্য বাঘের মত এই বাঘও বিভিন্ন তৃণভোজী জীব শিকার করত। পশুপালনের বিপদ মনে করে এই বাঘের ব্যাপক শিকার হয়। যা এই বাঘকে বিলুপ্তির পথে ঠেলে দেয়।

তথ্যসূত্র
---------

1. ↑  Iran Daily.[*স্থায়ীভাবে অকার্যকর সংযোগ*] Mazandaran Tiger, Yellow Deer Revived. Jun 25, 2009, Retrieved: 21 August 2009.
2. ↑  Tiger Territory. Retrieved: 21 August 2009.
3. ↑  "The Caspian Tiger at www.lairweb.org.nz"। সংগ্রহের তারিখ ১২ অক্টোবর ২০০৭।  অজানা প্যারামিটার `|dateformat=` উপেক্ষা করা হয়েছে (সাহায্য)

বহিঃসংযোগ
---------

* বাঘ প্রবেশদ্বার

* Tiger Territory - The Caspian Tiger
* The Extinction Website - Species Info - Caspian Tiger
**গারায়েবুল কুরআন ওয়া রাগায়েবুল ফুরকান হল** পবিত্র কুরআনের তাফসির গ্রন্থগুলির মধ্যে একটি গ্রন্থ। এটি নিজাম আল-দীন আল-নিসাবুরি রচনা করেন।

তাফসির করার পদ্ধতি
------------------

গ্রন্থটিতে পবিত্র কোরআনের তাফসির ও তাফসির নিয়ে আলোচনা করা হয়েছে। তাফসির করার প্রথমে আয়াত উল্লেখ করেছেন। এরপর বিভিন্ন কিরাতের পদ্ধতি এবং মতবিরোধ তুলে ধরেছেন। বিভিন্ন আহকাম বিষয়ে আলোচনা করেছেন। তারপর সববে নুযুল বা অবতীর্ণের প্রেক্ষাপট আলোচনা করেছেন। এরপর একক শব্দ সমূহের ব্যাখ্যা তুলে ধরেছেন। এর একক অর্থ, ইজমালি অর্থ, ইরাবের বিভিন্ন দিক তুলে ধরেছেন। এরপর আয়াতের তাবিল করেছেন। তিনি তাবিল দ্বারা তাফসিরে সুফি বা সুফিবাদের তাফসির করতেন।

আল-নিসাবুরি তার গ্রন্থে বলেছেন: «এই গ্রন্থটিতে বিশাল তাফসিরের ফলাফল অন্তর্ভুক্ত ছিল (এ বিশাল তাফসির দ্বারা তিনি আল-ফখর আল-রাজির বইকে বোঝায়েছেন), যা অনেক তাফসিরের ব্যাখ্যাকে সংকলন করে। এটিতে আল-কাশশাফ গ্রন্থের অনেক বিষয়ের সমাধান রয়েছে। এটিতে ভাষা এবং শব্দভান্ডারের অর্থেরও যত্ন সহকারে বর্ণনা রয়েছে। সূরা এবং আয়াতগুলির মধ্যে ঘটনাগুলির সম্পর্ক রয়েছে। আয়াতের পুনরাবৃত্তির প্রজ্ঞার বিবৃতি রয়েছে। সেইসাথে মুতাশাবেহাতের উল্লেখ করা হয়েছে। এটি আমাদের জ্ঞান ও অগ্রভাগের অধিকারের দৃঢ়তাকে দালালত করে।

অনেকে ধারণা করেন, তিনি মুতাযালি আকিদার বিশ্বাসী ছিলেন। কিন্তু তিনি নিজে তা অস্বীকার করে বলেছেন আমি আহলে সুন্নাত ওয়াল জামায়াতের বিশ্বাসী। "আমি এই গ্রন্থে আহলে সুন্নাত ওয়াল জামায়াতের আকিদা ছাড়া অন্যকিছু আলোচনা করিনি। আমি িএখানে তাদের উসুল ও দলিলসমূহ আলোচনা করেছি।" তিনি এ গ্রন্থে বিভিন্ন সমস্যার ছোটো খাটো বিষয়গুলো সুন্দরভাবে আলোকপাত করেছেন কোনো পক্ষপাত ও বিতর্ক ছাড়াই। তিনি ইজতেহাদ ও মতামতকে প্রাধন্য দিয়েছেন।

তিনি হাদীসসমূহকে সনদসহকারে উল্লেখ করেছেন। এ ক্ষেত্রে সেকাহ রাবীর রেওয়ায়েত গ্রহণ করেছেন। তিনি হাদীসের সমালোচনা করেছেন। তিনি সুরার ফজিলত বর্ণনায় তাফসিরে কাশ্শাফের হাদীসগুলো গ্রহণ করেননি। কেননা এখানে অনেক সাজ হাদীস আছে। তিনি পাঠকদের সুবিধার জন্য বিভিন্ন অধ্যায় অধ্যায় করে তাফসির করেছেন। তিনি প্রত্যেক সুরায় ইসলামি আইন বিষয়ে আলোকপাত করেছেন।

তথ্যসূত্র
---------

1. ↑  تفسير النيسابوري غرائب القرآن ورغائب الفرقان مكتبة مشكاة الإسلامية اطلع عليه في 19 أغسطس 2015  ওয়েব্যাক মেশিনে আর্কাইভকৃত ২০১৫-০৩-১৭ তারিখে
2. ↑  الإمام نظام الدين النيسابوري .. غرائب القرآن ورغائب الفرقان البيان الرياضي بقلم علي عيد نشر في 15 أكتوبر 2005  ওয়েব্যাক মেশিনে আর্কাইভকৃত ২০১৬-০৩-০৫ তারিখে
কাসিমিয়ে মাদ্রাসার হাতির ঘড়ি
**কাসিমিয়ে মাদ্রাসা** বা **কাসিম পাশার মাদ্রাসা** তুরস্কের ইল প্রদেশের মার্দিন শহরে অবস্থিত একটি পুরাতন মাদ্রাসা (তুর্কি: *medrese*)।

অবস্থান
-------

মাদ্রাসাটি পুরানো মর্দিন শহরের কেন্দ্রের দক্ষিণ-পশ্চিমে অবস্থিত। মাদ্রাসাটির উচ্চতা প্রায় ৯৭৫ মিটার (৩,১৯৯ ফু)।

ইতিহাস
------

আরাতুকিদ রাজবংশের আনাতোলীয় বেয়লিক এসা বে মাদ্রাসাটির প্রথম পৃষ্ঠপোষক। তবে ভবনটি পুরোপুরি নির্মাণের আগে ১৪০৭ সালে তিনি কারাকয়ুনলুর বিরুদ্ধে যুদ্ধে নিহত হন। শহরটি আক্কুয়েনলু তুর্কমেনীদের অধীনে আসার পর পুনরায় ভবনের নির্মাণকাজ শুরু করা হয়। আক্কুয়েনলু সুলতান মুইজ-আল-দীনের পুত্র কাসেম ভবনের নির্মাণকাজটি শেষ করে। এটি ১৪৬৯ সালে উদ্বোধন করা হয়।

১৯২৪ সালে তুরস্কের সমস্ত মাদ্রাসাগুলো ধর্মীয় জীবনের উপর একটি সাধারণ আক্রমণ এবং সমাজকে অধর্মীয় করার একটি সর্বাত্মক প্রচেষ্টার মাধ্যমে বন্ধ করে দেওয়া হয়।

ভবন
---

মূল ভবনটি আয়তক্ষেত্রাকার। অলঙ্কৃত প্রবেশ পথটি দক্ষিণ দিক অবস্থিত। উঠোনে একটি জলাশয় আছে। জলাশয়ের জল সরু চেরা দিয়ে প্রবাহিত হয় যা মৃত্যু এবং পুল সিরাতের প্রতিনিধিত্ব করে (ইসলামী বিশ্বাসে জাহান্নামের উপর একটি সরু পথ যা স্বর্গের দিকে নিয়ে যায়)। শ্রেণিকক্ষগুলি জলাশয়টিকে ঘিরে অবস্থিত। শ্রেণিকক্ষের দরজার উচ্চতা ইচ্ছাকৃতভাবে কম রাখা হয়েছে যাতে শিক্ষার্থীরা প্রবেশের সাথে সাথে তাদের শিক্ষকদের সামনে শ্রদ্ধার সাথে মাথা নত করে।

হাতির ঘড়ি
----------

আইওয়ানের উত্তরে ইসমাইল আল-জাযারি নকশাকৃত একটি হাতির ঘড়ি রয়েছে। ইসমাইল আল-জাযারি আর্টুকলু বেইলিকের প্রাথমিক যুগের এক মুসলিম প্রকৌশলী।

তথ্যসূত্র
---------

1. ↑  "City map"। ২০১৯-০৫-৩১ তারিখে মূল থেকে আর্কাইভ করা। সংগ্রহের তারিখ ২০১৪-০৬-০৬।
2. ↑  "Kasim Pasa Medresesi"। *Archnet*। সংগ্রহের তারিখ ২০২০-১১-০১।
3. ↑  "Mardin news by Dr. Salim Aydüz"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৪-০৬-০৬।

| * দে
* স
তুরস্কের মাদ্রাসা |
| --- |
| আমাসিয়া | 
* বড় আগা

 |
| এরযুরুম | 
* ইয়াকুটিয়ে
* চিফতে মিনারেলি

 |
| ইস্পার্টা | 
* দুন্দার বে

 |
| ইস্তাম্বুল | 
* বায়েজীদ
* জাফেরা
* রুস্তেম পাশা
* সাহন-ই সেমান
* সুলেইমানিয়ে
* ইয়াভুজ সেলিম

 |
| কোনিয়া | 
* কারাতায়
* ইনজে মিনার
* সিরচেলি
* গেভের নেসিবে শিফাইয়ে

 |
| কুতাহইয়্যা | 
* রুস্তেম পাশা

 |
| মার্দিন | 
* কাসিমিয়ে

 |
| মেরসিন | 
* কুবাত পাশা

 |
| নেভসেহির | 
* মেহমেত সাকির পাশা

 |
| সিনোপ | 
* পেরভানে

 |
| শিভাস | 
* বুরুসি
* চিফতে মিনারেলি
* গোক
* শিফাইয়ে

 |
| সিরনাক | 
* কিজিল

 |
| তোকাত | 
* হাতুনিয়ে
* গোক

 |
| ভ্যান | 
* জাহরা

 |
**প্রথম ফিলিপ**(২২ জুলাই ১৪৭৮-২৫ সেপ্টেম্বর ১৫০৬) যিনি **সুদর্শন ফিলিপ** নামেও পরিচিত, প্রথম হ্যাবসবার্গ বংশের সদস্য হিসেবে কাস্তিলের সিংহাসন আরোহণ করেন। তিনি পবিত্র রোম সাম্রাজ্যের প্রথম ম্যাক্সিমিলিয়ান এবং তার প্রথম স্ত্রী মেরি অব বার্গেন্ডির সন্তান ছিলেন।

ফিলিপের বয়স চার বছরেরও কম ছিল যখন তার মা মারা যান এবং তিনি মায়ের উত্তরাধিকারী হিসেবে চতুর্থ ফিলিপ নামে বার্গেন্ডির ডাচি ও বার্গেন্ডীয় নেদারল্যান্ডসের শাসনভার গ্রহণ করেন। ১৪৯৬ সালে ফিলিপের বাবা তার সাথে জোয়ানা অব কাস্তিলের বিবাহের আয়োজন করেন যিনি ছিলেন আরাগোনের রাজা ফার্দিনান্দ ও কাস্তিলের রানি ইসাবেলার দ্বিতীয় কন্যা। প্রায় একই সময়ে ফিলিপের বোন মার্গারেটকে জোয়ানার ভাই জন এর বিয়ে দেওয়া হয়, যা উভয়ের পিতার একটা সমঝোতার অংশ ছিল। বিবাহের চার বছরের মধ্যেই বড় ভাই, বড় বোন আর শিশু ভাগ্নের মৃত্যুর ফল স্বরূপ জোয়ানা আরাগন ও কাস্তিলের সম্ভাব্য উত্তারাধিকারী হন। ১৫০৪ সালে ইসাবেলের মৃত্যুর পর জোয়ানা কাস্তিলের রানি হলে ফিলিপ দাম্পত্য অধিকার কাস্তিলের রাজা হন। মাত্র দুই বছর পরেই তার মৃত্যু হলে জোয়ানা শোকে পাগলপ্রায় হয়ে যান।

ফিলিপ প্রথম হ্যাবসবার্গ বংশীয় হিসেবে স্পেনের সিংহাসনে আরোহণ করেন এবং এখন পর্যন্ত সকল স্পেনীয় রাজার পূর্বপুরুষ। তিনি তার পিতার পূর্বে মৃত্যুবরণ করেন তাই পিতৃরাজ্য লাভ করতে পারেন নি; কিন্তু ফিলিপের পুত্র পঞ্চম চার্লস শেষ পর্যন্ত হ্যাবসবার্গ, কাস্তিল, বার্গেন্ডি ও আরাগনের সিংহাসন একত্রিত করেন।

তথ্যসূত্র
---------

1. ↑  ,Constantin von Wurzbach (১৮৬১)। "Habsburg, Philipp I. der Schöne von Oesterreich"। *Biographisches Lexikon des Kaiserthums Oesterreich*। **7**। L. C. Zamarski। পৃষ্ঠা 112।
**কেশরী বাথ** ( কন্নড়: ಕೇಸರಿ ಬಾತ್ ) একটি ভারতীয় মিষ্টান্ন যা সারা দেশে প্রচলিত। এর প্রস্তুতির জন্য ব্যবহৃত ধ্রুপদী উপাদানগুলি হল সুজি, চিনি, ঘি (সাধারণত), জল এবং দুধ। উত্তর ভারতের কিছু অংশে মিষ্টিটি সাধারণভাবে জোনাডুলা হালওয়া নামে পরিচিত।

*কেশরী বাথের* সুনির্দিষ্ট রন্ধন প্রক্রিয়া তার উপাদানের প্রাপ্যতার উপর নির্ভর করে আঞ্চলিকভাবে পরিবর্তিত হয়। এই মিষ্টান্নটি প্রধানত আনারস, কলা, আম, নারকেল, বা ভাত দিয়ে প্রস্তুত করা যেতে পারে। 

দাবি করা হয়েছে যে খাদ্যটির উৎপত্তিস্থল কর্ণাটক, তামিলনাড়ু এবং দক্ষিণ ভারতের অন্যান্য অঞ্চল। এই খাবারটি কর্ণাটকের পাশাপাশি দক্ষিণ ভারতের একাধিক অঞ্চলের রন্ধনশৈলীতে অন্তর্ভুক্ত। সাধারণত উগাদির মতো উৎসবের সময় এটি একটি জনপ্রিয় খাবার হিসাবে প্রস্তুত করা হয়। একাধিক ভারতীয় ভাষায় *কেশরি* শব্দটির মাধ্যমে জাফরানকে বোঝানো হয়। জাফরান ব্যবহারের ফলে খাবারে রান্নার পর একটি কমলা-হলুদ-রঙের আভা থাকে। যদিও এটি একটি মিষ্টি খাবার, অন্ধ্রপ্রদেশ, কর্ণাটক, কেরালা এবং তামিলনাড়ুতে, এটি শুধুমাত্র একটি মিষ্টান্ন পদ হিসেবে নয়, বরঞ্চ প্রাতঃরাশের জন্যও প্রস্তুত করা হয়। এটি *উপ্পিট্টু* বা *খারা ভাতের* সাথেও পরিবেশন করা হয় এবং এই উভয় খাবারকে জনপ্রিয়ভাবে "চৌ চৌ ভাত "বলা হয়।

উত্তর ভারতে, এটি একটি মিষ্টান্ন পদ হিসাবে এটি পরিবেশন করা হয়। এটি *শিরা* বা *সুজি হালুয়ার* সমতুল্য। কর্ণাটকের প্রকৃত ঐতিহ্যবাহী কেশরী বাথের রন্ধনপ্রনালীর বিপরীতে এই খাবার অনেক সরল কারন এতে সামান্য ঘি ব্যবহার হয় এবং কোন রঙ বা জাফরান ব্যবহার হয়না। সাধারণত মারাঠি/হিন্দিতে *শিরা*, মালায়লাম, তেলেগু এবং তামিল ভাষায় *রাভা কেসারি* এবং উত্তর ভারত ও বাংলাদেশে *সুজি হালওয়া* নামে পরিচিত খাবারগুলি কেশরি ভাতের সমতুল্য।

ইতিহাস
------

চালুক্য রাজা সোমেশ্বর তৃতীয়ের দ্বাদশ শতাব্দীর রচনা মনসোল্লাসায় এই মিষ্টান্ন পদটিকে *শালি-আন্না* হিসাবে তালিকাভুক্ত করা হয়েছে। 

* Chow chow bath, a common breakfast in Karnataka, consists of one serving of the spicy khara bat and another of a sweet kesari bath.চৌ চৌ ভাত, কর্ণাটকের একটি সাধারণ প্রাতঃরাশ, যার মধ্যে একটি মশলাদার খারা ভাত এবং কেশরি ভাত থাকে।
* Kesari bath is traditionally served on a banana leaf in Southern India.কেশরি ভাত ঐতিহ্যগতভাবে দক্ষিণ ভারতে কলার পাতায় পরিবেশন করা হয়।
* Typical Karnataka style lemon coloured Kesari bhath with cashew nutsসাধারণ কর্ণাটক স্টাইলে কাজুবাদাম দিয়ে লেবু রঙের কেশরি ভাত

তথ্যসূত্র
---------

1. ↑  "Pineapple Kesari Bath"। সংগ্রহের তারিখ ১৩ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Full text of "Indian Food Tradition A Historical Companion Achaya K. T.""। *archive.org*। সংগ্রহের তারিখ ২০১৯-০১-৩০।
**কাসুনিয়াতান মসজিদ** (Indonesia **Masjid Kasunyatan**) ইন্দোনেশিয়ার বানতেনের কাসুনিয়াতান গ্রামে অবস্থিত একটি ছোট মসজিদ। ১৫৭০ এবং ১৫৯৬  সালের মধ্যে স্থাপিত মসজিদটি ইন্দোনেশিয়ার সবচেয়ে পুরানো মসজিদগুলোর একটি। মসজিদটি পুরাতন বানতেনের খুব নিকটেই অবস্থিত এবং ১৬তম শতাব্দিতে বানতেনে ইসলামী শিক্ষা পাঠদানের অন্যতম কেন্দ্র হিসেবে বিবেচিত হয়। মসজিদটি ১৯৩২ সাল ডাচ ঔপনেবেশিক আমলে পুরাতন ঐতিহ্যের মযাদা লাভ করে। বতমানে এই মযাদা এখনো কাছে কিনা তা অজানা রয়ে গেছে।

ইতিহাস
------

পুরাতন বানতেনে অবস্থিত মসজিদগুলোর মধ্যে কাসুনিয়াতান মসজিদটি অন্যতম; অন্য মসজিদগুলো হল বানতেন শাহী মসজিদ এবং কানারি মসজিদ। পুরান বানতেনে অবশিষ্ট অন্য মসজিদগুলোও রয়েছে, যেমন পেকিনান তিনগি মসজিদ, যার গম্ভুজ নষ্ট হয়ে গেছে, ইতিমেধ্যেই ধ্বংসে হয়ে যাওয়া ক্রাতন কাইবন মসজিদ এবং কোজা মসজিদের অবশিষ্টাংশ।

কাসুনিয়াতান মসজিদটি কিয়াই দুকুহ, সুলতান মৌলানা মুহাম্মদের শিক্ষক এবং বানতেনের ইসলামি চিন্তা বিষয়ক দলের নেতা, কর্তৃক প্রতিষ্ঠিত হয়। কিয়াই দুকুহ, যিনি পানগেরান কাসুনিয়াতান উপাধি লাভ করেন, নিজের নামে গ্রামের এবং মসজিদের নামকরণ করেন। মসজিদটি কাসুনিয়াতানের ইসলামি সাধকদের ইবাদত আদায়ের জন্য নিমিত হয়েছিল।  মসজিদটির প্রতিষ্ঠা তারিখ বিভিন্ন ধরনের মতভেদ রয়েছে, তবে মসজিদটি মৌলানা ইউছুফ এর রাজত্বকালে প্রতিষ্ঠিত হয়েছিল, যা ১৫৭০ এবং ১৫৯৬ এর মাঝামাঝি সময়ের মধ্যে।

মসজিদ কমপ্লেক্স
---------------

কাসুনিয়াতান মসজিদটি কাসুনিয়াতন গ্রামে অবস্থিত, যা পুরানো বানতেনের ক্রাতন কাইবোন থেকে ৫০০ মিটার দক্ষিণে।
মসজিদ কমপ্লেক্সটি পশ্চিম, দক্ষিণ এবং পূর্বদিকের তিনটি ফটকসহ বড় প্রাচীর দ্বারা বেষ্টিত। পশ্চিম ফটকটি মসজিদ কমপ্লেক্সের উত্তরে অবস্থিত সমাধির মূল ফটক হিসেবে ব্যবহৃত হয়ে থাকে। এই ফটকটি উত্তরের সমাধিস্থল এবং পূর্বের সমাধিস্থলের মাঝে সীমানা প্রাচীর হিসেবে কাজ করে। দক্ষিণের ফটকটি মসজিদের পূর্বপাশে অবস্থিত সমাধি এলাকার প্রবেশ পথ হিসেবেও ব্যবহার করা হয়।

আরা দেখুন
---------


উইকিমিডিয়া কমন্সে **কাসুনিয়াতান মসজিদ** সংক্রান্ত মিডিয়া রয়েছে।

* পুরাতন বানতেন
* ইন্দোনেশিয়ার মসজিদের তালিকা

তথ্যসূত্র
---------

1. 1 2 3  Djajadiningrat ও 1983 39।
2. 1 2 3  Nasution 1994, পৃ. 11।
3. 1 2 3 4  Daniel Iriyani 2013।
4. ↑  Nasution 1994, পৃ. 3।
5. ↑  Nasution 1994, পৃ. 10।

কার্যকরী লিংক
-------------

* Daniel Iriyani (জুলাই ২৩, ২০১৩)। "Masjid Kasunyatan - Serang, Banten"। *Kebudayaan Indonesia*। Kebudayaan Indonesia। ১২ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ১৩, ২০১৫।
* Djajadiningrat, Hoesein (১৯৮৩)। *Tinjauan Kritis Tentang Sadjarah Banten* [*Critical Review on the History of Banten*] (Indonesian ভাষায়)। Jakarta: Djambatan। আইএসবিএন 9789790758476। উদ্ধৃতি শৈলী রক্ষণাবেক্ষণ: অচেনা ভাষা (link)
* Nasution, Isman Pratama (১৯৯৪)। "Mesjid Kasunyatan" [Kasunyatan Mosque] (পিডিএফ) (Indonesian ভাষায়)। Depok: FIB UI। নভেম্বর ১৪, ২০১৫ তারিখে মূল (PDF) থেকে আর্কাইভ করা। সংগ্রহের তারিখ নভেম্বর ১৪, ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)
* Tawalinuddin Haris, সম্পাদক (২০১১)। *Mesjid-mesjid Bersejarah di Jakarta* [*Historic Mosques of Jakarta*] (Indonesian ভাষায়)। Jakarta: DIVARO। আইএসবিএন 9789790758476। উদ্ধৃতি শৈলী রক্ষণাবেক্ষণ: অচেনা ভাষা (link)
রাশিয়ান ফেডারেল ড্রাগ কন্ট্রোল সার্ভিস-এর একজন সদস্য।
**স্পেটসনাজ** (রুশ: спецназ, আ-ধ্ব-ব: [spʲɪˈt͜snas]), abbreviation for *Войска **спец**иального **наз**начения*, tr. *Voyska **spec**ialnogo **naz**nacheniya* উচ্চারিত [vɐjsˈka spʲɪcɨˈalʲnəvə nəznɐˈt͜ɕenʲɪjə] (ইংরেজি: Special Purpose Forces) হল রাশিয়ার স্পেশাল ফোর্সসমূহের একটি সম্মিলিত নাম যা সোভিয়েত পরবর্তী বিভিন্ন রাষ্ট্রে ব্যবহার করা হয়ে থাকে। ঐতিহাসিকভাবে, এই টার্মটি মিলিটারি সামরিক গোয়েন্দা সংস্থা জিআরইউ (স্পেটসনাজ জিআরইউ) দ্বারা নিয়ন্ত্রিত বিশেষ সামরিক ইউনিটকে বোঝায়। এছাড়াও এটি বিশেষ কাজে ব্যবহৃত ইউনিট বা সোভিয়েত পরবর্তী দেশেসমূহের অন্যান্য মন্ত্রণালয়ের টাস্ক ফোর্সকে (যেমন, জরুরি অবস্থা মন্ত্রণালয় কর্তৃক গঠিত স্পেশাল রেসকিউ ইউনিট) বোঝায়।

যেহেতু স্পেটসনাজ রাশিয়ান শব্দ সেহেতু সাধারণভাবে এটি দ্বারা রাশিয়ান বিশেষ বাহিনীর ইউনিটকেই নির্দেশ করে কিন্তু সোভিয়েত পরবর্তী দেশগুলোর গোয়েন্দা সংস্থাও যেহেতু সাবেক সোভিয়েত ইন্টিলিজেন্স থেকেই উৎপত্তি হয়েছে সেহেতু অন্যান্য কয়েকটি দেশও স্পেটসনাজ টার্মটি ব্যবহার করে থাকে।

ব্যুৎপত্তি
----------

স্পিটসনাজ এসএসও স্নিপারস।

  

রাশিয়ান বর্ণমালা *spetsnaz* এবং *osnaz* হয় দলমাত্রিক বর্ণমালা টিপিক্যাল[*স্পষ্টকরণ প্রয়োজন*] সোভিয়েত যুগের রাশিয়ার [ *স্পষ্টকরণের প্রয়োজন</span>* ] *স্প্রেসিয়ালনোভো নাজনাচেনিয়া* এবং *ওসোবোভো নাজনাচনিয়া*, উভয়ের জন্যই "বিশেষ উদ্দেশ্য" হিসাবে ব্যাখ্যা করা যেতে পারে।সিলেবাসিক সংক্ষিপ্ত রূপ হিসাবে এগুলি সাধারণত মূলধন হয় না।

*এগুলি হ'ল* সাধারণ পদ যা বিভিন্ন সোভিয়েত বিশেষ ক্রিয়াকলাপ (স্পেটোস্পেরেটসিয়া) ইউনিটের জন্য ব্যবহৃত হত।এছাড়াও, অনেক *চেকা* এবং অভ্যন্তরীণ ট্রুপস ইউনিট (যেমন *ওএমএসডন* এবং *ওডন* ) *ওসোভো নাজনাচেনিয়াকেও* তাদের পুরো নামগুলিতে অন্তর্ভুক্ত করে।বিশেষ কাজগুলো নির্ধারিত নিয়মিত বাহিনী মাঝে মাঝে যেমন *spetsnaz* এবং *osnaz* যেমন শর্তাবলী দ্বারা উল্লেখ করা হয়।

*স্পেটসনাজ* পরবর্তীকালে বিশেষ ( *স্পেটসিয়ালনোভো* ) উদ্দেশ্য ( *নাজনাচেনিয়া* ) বা বিশেষ ক্রিয়াকলাপ (স্পেটসোপরেটসিয়া; *স্পিক অপ্স* ) বাহিনীকে বিশেষভাবে উল্লেখ করেছে এবং শব্দের ব্যাপক ব্যবহার তুলনামূলকভাবে সাম্প্রতিক, পরবর্তী-পরবর্তী *পেরেস্ট্রোকের* রাশিয়ান ভাষায় বিকাশ।*১৯ 1980০* এর দশকের শেষদিকে মিখাইল গর্বাচেভের গ্লাসনস্ট ("উন্মুক্ততা") নীতির অধীনে বহু রাষ্ট্রীয় গোপনীয়তা প্রকাশ না হওয়া পর্যন্ত সোভিয়েত জনগণ তাদের দেশের বিশেষ বাহিনী সম্পর্কে খুব কমই জানত।

তথ্যসূত্র
---------

1. ↑  Stanislav Lunev। "The Degradation of Russia's Special Forces"। The Jamestown Foundation। ১০ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৪।
2. ↑  "5th independent Special Forces Brigade GRU"। ৩ অক্টো ২০১৪। সংগ্রহের তারিখ ১৬ অক্টোবর ২০১৪।
**ডারলিন হান্টার** (ইংরেজি: Darlene Hunter; জন্ম: ১৬ এপ্রিল, ১৯৮২, ওয়াল্ড লেক,মিশিগান) একজন মার্কিন হুইলচেয়ার বাস্কেটবল খেলোয়াড়।

খেলোয়াড় জীবন
--------------

২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে ডারলিন একটি স্বর্ণপদক জয় করেছিলেন। ২০১০ সালে, তিনি ওয়ার্ল্ড হুইলচেয়ার বাস্কেটবল চ্যাম্পিয়নশিপ, ২০১১ প্যারাপন মার্কিন গেমস, ২০১৪ মহিলা ওয়ার্ল্ড হুইলচেয়ার বাস্কেটবল চ্যাম্পিয়নশিপ এবং ২০১৫ প্যারাপন মার্কিন গেমসে মার্কিন যুক্তরাষ্ট্রকে হুইলচেয়ার বাস্কেটবল দলের হয়ে প্রতিনিধিত্ব করেছিলেন।

ব্যক্তিগত জীবন
--------------

ডারলিন ওয়াল্ড লেক ওয়েস্টার্ন হাই স্কুল, অ্যারিজোনা বিশ্ববিদ্যালয়, আর্লিংটনের টেক্সাস বিশ্ববিদ্যালয় এবং টেক্সাস উইমেন ইউনিভার্সিটিতে পড়াশোনা করেছিলেন। পরবর্তীকালে, তিনি একটি মহিলা হুইলচেয়ার বাস্কেটবল শিবির প্রতিষ্ঠা করেন।

আরও পড়ুন
---------

বহিঃসংযোগ
---------

তথ্যসূত্র
---------

1. 1 2  "DARLENE HUNTER WHEELCHAIR BASKETBALL"। *www.teamusa.org/*।
2. ↑  "Wheelchair Basketball United States of America"। *www.paralympic.org*। সংগ্রহের তারিখ ২০২০-০৭-১৭।
3. ↑  "Paralympian Darlene Hunter on leveling the playing field for adaptive athletes"। *ESPN.com* (ইংরেজি ভাষায়)। ২০১৯-১০-১৫। সংগ্রহের তারিখ ২০২০-০৭-১৭।
***ডায়েরি অব আ উইম্পি কিড*** জেফ কিন্নি রচিত ও অলঙ্করণকৃত একটি শিশুতোষ উপন্যাস। এটি *ডায়েরি অব আ উইম্পি কিড* ধারাবাহিকের প্রথম বই। বইটি গ্রেগ হ্যাফলি নামের এক বালক ও মিডল স্কুলে জনপ্রিয় হওয়ার জন্য তার প্রচেষ্টাকে নিয়ে লেখা।

*ডায়েরি অব আ উইম্পি কিড* সর্বপ্রথম ২০০৪ সালে ফানব্রেইনে প্রকাশিত হয়েছিল। সেখানে এটি প্রায় ২ কোটিবার পড়া হয়েছিল।  অন্যান্য পুরস্কারসহ বইটি নিউইয়র্ক টাইমস বেস্ট সেলার হয়েছিল। বইটি অবলম্বনে একটি চলচ্চিত্র নির্মিত হয়েছে, যা ২০১০ সালে মুক্তি পেয়েছিল।

চরিত্রসমূহ
----------

গ্রেগরি হ্যাফলি
কেন্দ্রীয় চরিত্র গ্রেইগ, তার পরিবার, বন্ধু ও স্থানীয় মিডল স্কুলকে নিয়ে হতাশ। স্কুলে সে কতটা জনপ্রিয় সেটা নিয়ে তার সকল চিন্তা। সে বড় হয়ে ধনী ও জনপ্রিয় হওয়ার দিবাস্বপ্ন দেখে। সে স্কুলে অন্যদের সাথে নিজেকে মানিয়ে নিতে চায়, কিন্তু অধিকাংশ সময়ই তাতে সফল হয়না।

রাউলি জেফারসন
গ্রেইগের সবচেয়ে ভালো বন্ধু। গ্রেগের কথা মত কাজ করার জন্য সে সদা প্রস্তুত। রাউলির সব সময় ছুটি কাটাতে নতুন নতুন জায়গায় ছুটি কাটানো নিয়ে গ্রেইগ বিরক্ত। রাউলি একজন অনুগত বন্ধু হলেও কখনও কখনও সে শিশুসুলভ আচরণ করে। সে মাঝে মাঝে অদ্ভুত পোশাক পরে।

ম্যানি হ্যাফলি
গ্রেইগের তিন বছর বয়সী ছোট ভাই। সে কোন দোষ করলেও কখনই বকা খায়না।

রড্রিক হ্যাফলি
রড্রিক গ্রেইগের বড় ভাই।

তথ্যসূত্র
---------

1. 1 2 3  "Diary of A Wimpy Kid details"। Amulet Books। ২০০৭-০৪-১৩। ২০১১-১১-১২ তারিখে মূল থেকে আর্কাইভ করা। সংগ্রহের তারিখ ২০১১-১১-১৮।
2. 1 2  Kinney, Jeff (এপ্রিল ১, ২০০৭)। *Diary of a wimpy kid* (Hardcover সংস্করণ)। New York: Amulet Books। আইএসবিএন 978-0810993136।
**কেশকেক**, **কাশকাক**, **কাশকেক**, **কেশকে** ও **হেলিস** নামেও পরিচিত একটি আনুষ্ঠানিক মাংস বা মুরগি এবং গম বা বার্লি স্টু যা তুর্কি, ইরানি, গ্রীক, আর্মেনিয়ান ও বলকান রান্নায় পাওয়া যায়।

২০১১ সালে, কেশকেককে ইউনেস্কো কর্তৃক তুরস্কের একটি অধরা সাংস্কৃতিক ঐতিহ্য হিসেবে নিশ্চিত করা হয়েছিল।

ইতিহাস
------

খাদ্য পদটির প্রথম পরিচিত লিখিত তথ্যসূত্র ১৩৬০ সালে ডেনিশমেন্ডনামের একটি অনুলিপিতে পাওয়া যায়। কেশকেক ১৫ শতকের প্রথম দিকে ইরান ও বৃহত্তর সিরিয়ায় নথিভুক্ত করা হয়েছে; এটি আজও অনেকে ঐতিহ্যগতভাবে ধর্মীয় উৎসব, বিবাহ এবং অন্ত্যেষ্টিক্রিয়ার সময় খেয়ে থাকেন।

পদটির নাম কাশককে নির্দেশ করে, যেটি ১৬ থেকে ১৮ শতকে ইরানে ভেড়ার দুধ গম বা বার্লি ময়দা ও মাংসের সাথে সমান অংশে মিশ্রিত করা হয়েছিল।

*κεσκέκ*, *κεσκέκι* ও *κισκέκ* (কেশকেক, কেশকেকি, ও কিশকেক) নামে এটি লেসবস ও পন্টিয়ান গ্রীকদের মধ্যে একটি উৎসবের খাবার। লেসবসে, গ্রীষ্মের রাতে কেশকেক প্রস্তুত করা হয় যখন একটি আনুষ্ঠানিক ষাঁড় জবাই করা হয়, যা পরে সারারাত রান্না করা হয় ও পরের দিন গমের সাথে খাওয়া হয়।

কেশকেককে তুরস্কের উত্তর-পূর্ব এবং মধ্য আনাতোলিয়া অঞ্চলে "হাসিল" বলা হয়।

স্লাভিক শব্দ কাশা হয়তো ফার্সি শব্দ: کَشک‎ বা *কেশক* থেকে নেওয়া হয়েছে।

কেশকেক আর্মেনিয়ায় হারিসা নামে পরিচিত। হারিসা এর প্রস্তুতি ও রান্নার প্রক্রিয়ার ক্ষেত্রে কেশকেক এর সাথে শক্তিশালী মিল রয়েছে; তবে হারিসা বিভিন্ন প্রতীকী অর্থের সাথে যুক্ত।

তথ্যসূত্র
---------

1. ↑  Convention for the Safeguarding of the Intangible Cultural Heritage, *Intergovernmental Committee for the Safeguarding of the Intangible Cultural Heritage*, Nomination file 00388
2. ↑  "Turkish dish and Korean tightrope walking join UN intangible heritage list", *UN News Center* 28 November 2011
3. ↑  Nişanyan Dictionary, etymology of Keşkek
4. ↑  "Ceremonial Keskek Tradition"।
5. ↑  see Aubaile-Sallenave
6. ↑  Caragh Rockwood - Fodor's Greece 1997
7. ↑  Κεσκέκ (Παραδοσιακό ποντιακό φαγητό)
8. ↑  Greece, by Paul Hellander, Lonely Planet series
9. ↑  Gil Marks, *Encyclopedia of Jewish Food*, p. 314
10. 1 2  Aykan, Bahar (২০১৬)। "The politics of intangible heritage and food fights in Western Asia": 802। ডিওআই:10.1080/13527258.2016.1218910।
**মহেশ সেনানায়ক** শ্রীলঙ্কা সেনাবাহিনীর এজন অবসরপ্রাপ্ত জেনারেল এবং প্রাক্তন সেনাকমান্ডার। ১৯৮৩ সালে সেনাবাহিনীতে যোগ দেওয়া মহেশ ২০১৭ সালে সেনাপ্রধানের দায়িত্ব পান।

সামরিক জীবন
-----------

মহেশ ১৯৮১ সালের ১৬ অক্টোবর শ্রীলঙ্কা মিলিটারি একাডেমিতে যোগ দিয়ে কমিশনপ্রাপ্ত হন ২৩ জুন ১৯৮৩ তারিখে শ্রীলঙ্কা সেনাবাহিনী কোর অব ইঞ্জিনিয়ার্সে। ১ম ইঞ্জিনিয়ার্স রেজিমেন্টে মহেশ ট্রুপ এবং স্কোয়াড্রন অধিনায়ক হিসেবে বদলী ছিলেন, ১৯৮৯ সালে তিনি কমান্ডো রেজিমেন্টে বদলী হন এবং ছত্রীসেনা প্রশিক্ষণ প্রাপ্ত হন। স্টাফ কর্মকর্তা হিসেবে মহেশ ৬ পদাতিক ব্রিগেডের ব্রিগেড মেজর এবং সেনা সদরের ইঞ্জিনিয়ার্স পরিদপ্তরের জিএসও-৩ ছিলেন। ব্যাটেলিয়ন কমান্ডার হিসেবে তিনি ৮ম ন্যাশনাল গার্ড রেজিমেন্ট এবং ২য় সিনহা রেজিমেন্টের অধিনায়কত্ব করেন। কর্নেল পদবীতে তিনি ৯ম পদাতিক ডিভিশনের কর্নেল স্টাফ, সেনা সদরে সেনাপ্রধানের ব্যক্তিগত সচিব হন; এছাড়া তিনি শ্রীলঙ্কা মিলিটারি একাডেমির উপ অধ্যক্ষ ছিলেন এই পদবীতে। ব্রিগেডিয়ার হিসেবে শুধু ২১১ পদাতিক ব্রিগেডের নেতৃত্ব দিয়েছিলেন তিনি। এরপর মেজর জেনারেল হিসেবে ছিলেন ৫২ পদাতিক ডিভিশনের অধিনায়ক এবং সেনাপ্রধান হবার আগে জাফনা সিকিউরিটি ফোর্সের অধিনায়ক ছিলেন; তিনি সেনা সদরের চীফ অব স্টাফ হিসেবে দায়িত্ব পালন করেছিলেন।

তিনি স্টাফ কোর্স এবং এনডিসি কোর্স পাকিস্তান থেকে করেছিলেন; আর শ্রীলঙ্কার সেনা স্টাফ কলেজে তিনি প্রশিক্ষক হিসেবে কর্মরত ছিলেন ২০০০ সালে, একই কলেজে তিনি ডাইরেক্টিং স্টাফও ছিলেন। এছাড়াও তিনি ব্রিগেডিয়ার হিসেবে পাকিস্তানে নিযুক্ত শ্রীলঙ্কার সামরিক রাষ্ট্রদূত হিসেবেও দায়িত্ব পালন করেছিলেন।

তথ্যসূত্র
---------

1. ↑  "Mahesh Senanayake Appointed New Commander of the Army"। *Asiantribune.com*। ৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৭।
2. ↑  "Mahesh Senanayake new Army Commander"। *Dailymirror.lk*। সংগ্রহের তারিখ ৪ জুলাই ২০১৭।
3. ↑  "General Mahesh Senanayake and His Story"। *maheshsenanayake.org*। ২৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৯।

| * দে
* স
সেনাবাহিনী কমান্ডার (শ্রীলঙ্কা) |
| --- |
| 
* সিনক্লেয়ার
* রিড
* মুত্তুকুমারু
* উইজেকোন
* উদুগামা
* হেইন
* সেপালা আত্তিগাল্লে
* ডেনিস পেরেরা
* তিচ্ছা বীরতুঙ্গ
* নলীন সেনেবীরত্ন
* হ্যামিল্টন ওয়ানাসিংহ
* কেকিল ওয়াইদিয়ারত্ন
* জি. এইচ. ডি সিলভা
* রোহণ দালুওয়াত্তে
* সি. এস. বীরসূর্য
* লায়নেল বালাগাল্লে
* শান্ত কোট্টেগোদা
* শরৎ ফনসেকা
* জগৎ জয়সূর্য
* দয়া রত্ননায়ক
* ক্রিশান্ত ডি সিলভা
* মহেশ সেনানায়ক
* শাভেন্দ্র সিলভা
* ভিকুম লিয়ানাগে

 | শ্রীলঙ্কার পতাকা |
**ক্লাউস গ্রুনবার্গ** (জন্ম: ২০ নভেম্বর ১৯৪১) একজন জার্মান অভিনেতা। ১৯৬৯ সালে বারবেট শ্রোডার পরিচালিত *মোর* চলচ্চিত্রে মূখ্য চরিত্রের মাধ্যমে তার অভিনয়ে অভিষেক ঘটে। চলচ্চিত্রের পাশাপাশি তিনি জার্মান টেলিভিশন অভিনতো হিসাবেও কাজ করেছেন।

জীবনী
-----

গ্রুনবার্গ ১৯৪১ সালের ২০ নভেম্বর তৎকালীন নাৎসি জার্মানির ম্যাকলেনবার্গ রাজ্যের ভাইসমার শহরে জন্ম নেন। গ্রুনবার্গ ১৫ বছর বয়স পর্যন্ত পূর্ব জার্মানির ভাইসমারে বেড়ে ওঠেন এবং তারপরে ফেডারেল রিপাবলিকে চলে আসেন। তিনি কিছুসময় বার্লিনে অভিনেতা হিসাবে প্রশিক্ষণ নিয়েছিলেন। ল্যান্ডস্টিটার কোবার্গে এবং স্টাটাথিয়েটার ক্যাসেলে প্রাথমিক থিয়েটারের ব্যস্ততার পরে তিনি *Die Letzten* (১৯৬৭)-এর মাধ্যমে জার্মান টেলিভিশন চলচ্চিত্রে অভিষেক ঘটান।

চলচ্চিত্রতালিকা
---------------

| শিরোনাম | বছর | চরিত্র | টীকা | সূত্র |
| --- | --- | --- | --- | --- |
| *মোর* | ১৯৬৯ | এস্টেল মিলার |  |  |
| *Schmetterlinge weinen nicht* | ১৯৭০ | উলফগ্যাং ওয়াগনার |  |  |
| *Geradeaus bis zum Morgen* | ১৯৭২ | ম্যাক্স |  |  |
| *দ্য গ্র্যান্ড ডুয়েল* | অ্যাডাম স্যাক্সন |  |  |
|

তথ্যসূত্র
---------

1. ↑  "মোর" (পিডিএফ)। *barbet-schroeder.com* (পিডিএফ)। Jet Films। ১৯৬৯। সংগ্রহের তারিখ ২১ অক্টোবর ২০১৭। [*স্থায়ীভাবে অকার্যকর সংযোগ*]

বহিঃসংযোগ
---------


উইকিমিডিয়া কমন্সে **ক্লাউস গ্রুনবার্গ** সংক্রান্ত মিডিয়া রয়েছে।

* ইন্টারনেট মুভি ডেটাবেজে ক্লাউস গ্রুনবার্গ উইকিউপাত্তে এটি সম্পাদনা করুন (ইংরেজি)
* রটেন টম্যাটোসে ক্লাউস গ্রুনবার্গ (ইংরেজি)

* টার্নার ক্লাসিক মুভিজ ডেটাবেজে ক্লাউস গ্রুনবার্গ উইকিউপাত্তে এটি সম্পাদনা করুন (ইংরেজি)

প্রবেশদ্বার: জীবনী চলচ্চিত্র

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি

 |
| অন্যান্য | 
* সুডক (ফ্রান্স)
	+ ১

 |
**গ্যোটিঙেন** (জার্মান: *Göttingen*; আ-ধ্ব-ব: [ˈɡœtɪŋən]; এই শব্দ সম্পর্কেশুনুন (সাহায্য·তথ্য)) মধ্য জার্মানির নিডারজাখসেন রাজ্যের একটি বিশ্ববিদ্যালয় শহর ও গ্যোটিঙেন জেলার প্রধান শহর। শহরটির ভেতর দিয়ে লাইনে নদীটি প্রবাহিত হয়েছে। শহর থেকে প্রায় ১০০ কিলোমিটার উত্তরে হানোফার নগরীটি অবস্থিত। ২০১৯ সালের হিসাব অনুযায়ী এখানে প্রায় ১ লক্ষ ১৯ হাজার লোকের বাস ছিল।

৯৫৩ সালে প্রথম লোকালয়টির উল্লেখ পাওয়া যায়। ১২১০ সালে এটি রাজকীয় সনদ লাভ করে ও এসময় এটি হানজেয়াটীয় বণিক সংঘের অংশ ছিল। ১৪শ শতকে প্রুশিয়ার অধীনে এটি সমৃদ্ধি লাভ করে। ইংল্যান্ডের রাজা ২য় জর্জ এখানে ১৭২৭ সালে গ্যোটিঙেন বিশ্ববিদ্যালয়টি প্রতিষ্ঠা করেন। বিশ্ববিদ্যালয়টি ইউরোপের সবচেয়ে বিখ্যাত বিশ্ববিদ্যালয়গুলির একটিতে পরিণত হয় এবং এর ফলে শহরটির খ্যাতিও বৃদ্ধি পায়। ১৯শ শতকের শেষের দিকে বিশ্ববিদ্যালয়টির গণিত ও পদার্থবিজ্ঞান বিভাগটি অত্যন্ত শক্তিশালী ছিল। বিশ্ববিদ্যালয়টির গ্রন্থাগার জার্মানির সবচেয়ে সমৃদ্ধ গ্রন্থাগারগুলির একটি। গ্যোটিঙেন শহরের সাথে ৪৪ জন নোবেল পুরস্কার বিজয়ী সম্পর্কিত, যাদের কেউ কেউ এই শহরে জন্ম নেন, অন্যরা এখানে শিখতে, শিক্ষাদান করতে বা গবেষণা করতে এসেছিলেন। এদের মধ্যে রসায়নবিদ অটো হান, পদার্থবিজ্ঞানী মাক্স বর্ন, জেমস ফ্রাংক, ভের্নার হাইজেনবের্গ ও মাক্স ফন লাউয়ে-র নাম উল্লেখ্য। সব মিলিয়ে শহরের আনাচে কানাচে ৩০০রও বেশি বিখ্যাত পণ্ডিতকে শ্বেতপাথরের ফলক স্থাপনের মাধ্যমে স্মরণ করা হয়েছে, যারা ইউরোপের বুদ্ধিবৃত্তিক ইতিহাসের অগ্রযাত্রার সাক্ষী। অটো ফন বিসমার্ক, হাইনরিখ হাইনে ও হেনরি ওয়াডসওয়ার্থ লংফেলো এখানে পড়াশোনা করেন। এখানে ১৯৪৮ সালে মাক্স প্লাংক ইনস্টিটিউট প্রতিষ্ঠিত হয়।

গ্যোটিঙেনে উচ্চ প্রযুক্তি, আলোকীয় ও সূক্ষ্ম সরঞ্জাম, অণুবৈদ্যুতিন (মাইক্রোইলেকট্রনিক) দ্রব্যাদি, রাসায়নিক দ্রব্যাদি ও কৃত্রিম দ্রব্যাদির কারখানা আছে। এখানকার প্রকাশনা শিল্পটিও গুরুত্বপূর্ণ। ২য় বিশ্বযুদ্ধে শহরটির তেমন কোনও ক্ষতি হয়নি, তাই এখানে বহু মধ্যযুগীয় কাঠের বাসভবন ও স্থাপনা দেখতে পাওয়া যায়। ১৪শ শতকে নির্মিত নগর ভবন ও বেশ কিছু গোথিক ও বারোক স্থাপত্যশৈলীর গির্জা রয়েছে। আরও আছে ১৭৩৬ সালে স্থাপিত উদ্ভিদতাত্ত্বিক উদ্যান, মঞ্চভবন ও ধর্মীয় শিল্পকলার সংগ্রহে সমৃদ্ধ পৌর জাদুঘর।

গ্যোটিঙেন শহরে প্রতি বছর গ্রীষ্মের শুরুতে আন্তর্জাতিক হান্ডেল উৎসবের আসর বসে, যেখানে বারোক ঘরানার সঙ্গীত পরিবেশন করা হয়।

তথ্যসূত্র
---------

1. ↑  "Stichwahlen zu Direktwahlen in Niedersachsen vom 26. September 2021" (পিডিএফ)। Landesamt für Statistik Niedersachsen। ১৩ অক্টোবর ২০২১। ১৬ নভেম্বর ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ ডিসেম্বর ২০২১।
2. ↑  (জার্মান ভাষায়) *Statistische Monatshefte Niedersachsen*
ছিন শি হুয়াং, প্রথম চীনা সম্রাট, কনফুসিয়ান ধারণার ভয়ে ব্যাপকভাবে বই ধ্বংস করার নির্দেশ দিয়েছিলেন।
**গ্রন্থভীতি , বইভীতি** বা **বিবলিওফোবিয়া** হল বইপুস্তকা কিংবা গ্রন্থাদির প্রতি ভয় বা ঘৃণা। এই ধরনের ভীতি অধিকাংশ ক্ষেত্রেই সমাজ বা সংস্কৃতির উপর বইয়ের প্রভাবের আশঙ্কা থেকে উদ্ভূত হয়।:২ গ্রন্থভীতি থেকে প্রায়শই বিবাচন (সেন্সরশিপ) এবং বই পোড়ানোর মত ঘটনা ঘটে থাকে। গ্রন্থভীতি এবং গ্রন্থপ্রীতি পরস্পর বিপরীতার্থক শব্দ।

ইতিহাস
------

১৯৯৯ সালে বির্কবেক কলেজে ম্যাথিউস লেকচারে টম শিপলি মধ্যযুগে গ্রন্থভীতি নিয়ে আলোচনা করেন।এটি তখনই ঘটেছিল যখন শিক্ষিত পেশাগুলি, যেমন গির্জার পাদরি এবং পাদরিদের সাহায্যকারী কর্মচারীরা ধর্মীয় এবং আইনী নথির মতো বিভিন্ন পাঠ্যের আদেশ দিয়ে নিরক্ষর জনসাধারণকে শোষণ ও আতঙ্কিত করেছিল। তিনি *দ্য পার্ডনার্স টেল*-এর মতো অ্যাংলো-স্যাক্সন সাহিত্যকর্ম থেকে উদাহরণ টেনে এটি চিত্রিত করেছেন।

আরও দেখুন
---------

* নিষিদ্ধ বইয়ের তালিকা
* গ্রন্থপ্রীতি

তথ্যসূত্র
---------

1. ↑  *Oxford English Dictionary*, ২০১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Jackson, Holbrook (১৯৩২), *The Fear of Books*, University of Illinois Press, আইএসবিএন 9780252070402 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Shippey, Tom (২০০১), *Bibliophobia: hatred of the book in the Middle Ages*, Birkbeck College উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও পড়ুন
---------

* ডিবডিন, থমাস (১৮৩২), *Bibliophobia*, এইচ. বন উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ক্লাউদিও বিনকাস** (স্পেনীয়: Claudio Bincaz, স্পেনীয় উচ্চারণ: [klˈa͡ʊðjo binkˈaθ]; ১০ মে ১৮৯৭ – ৮ নভেম্বর ১৯৮০) একজন আর্জেন্টিনীয় সাবেক পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেছিলেন।

ক্লাউদিও ১৯১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ১ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

ক্লাউদিও কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

ক্লাউদিও বিনকাস ১৮৯৭ সালের ১০ই মে তারিখে আর্জেন্টিনায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮০ সালের ৮ই নভেম্বর তারিখে, আর্জেন্টিনায় ৮৩ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১৬ | ১ | ০ |
| সর্বমোট | ১ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------

* ট্রান্সফারমার্কেটে ক্লাউদিও বিনকাস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ক্লাউদিও বিনকাস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ক্লাউদিও বিনকাস (ইংরেজি) উইকিউপাত্তে এটি সম্পাদনা করুন